CELEX: 32006D0327
Language: mt
Date: 2006-04-28 00:00:00
Title: Deċiżjoni tal-Kummissjoni tat- 28 ta' April 2006 li temenda d-Deċiżjoni 2003/526/KE fir-rigward tal-proroga ta' l-applikazzjoni tal-miżuri ta' protezzjoni marbuta mad-deni klassiku tal-ħnieżer f'ċerti Stati Membri (innotifikata taħt dokument numru C(2006) 1719) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               669
            
         DEĊIŻJONI TAL-KUMMISSJONI
   tat-28 ta' April 2006
   li temenda d-Deċiżjoni 2003/526/KE fir-rigward tal-proroga ta' l-applikazzjoni tal-miżuri ta' protezzjoni marbuta mad-deni klassiku tal-ħnieżer f'ċerti Stati Membri
   (innotifikata taħt dokument numru C(2006) 1719)
   (Test b'rilevanza għaż-ŻEE)
   (2006/327/KE)
   IL-KUMMISSJONI TAL-KOMUNITAJIET EWROPEJ
   Wara li kkundidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u żootekniku applikabbli għall-kummerċ intra-Kommunitarju ta' ċerti annimali ħajjin u prodotti bil-ħsieb tat-tlestija tas-suq intern (1), u partikolarment l-Artikolu 10(4) tagħha,
   Billi:
   
               (1)
            
            
               Bħala reazzjoni għat-tifqigħat tad-deni klassiku tal-ħnieżer f'ċerti Stati Membri, ġiet adottata d-Deċiżjoni tal-Kummissjoni 2003/526/KE tat-18 ta' Lulju 2003 dwar il-miżuri ta' protezzjoni li jirrelataw mad-deni klassiku tal-ħnieżer f`ċerti Stati Membri (2). Dik id-Deċiżjoni tistabbilixxi ċerti miżuri addizzjonali ta' kontroll tal-mard fir-rigward tad-deni klassiku tal-ħnieżer u tistipula l-perjodu ta' l-applikazzjoni tal-miżuri.
            
         
               (2)
            
            
               Jixraq li fid-dawl tat-tagħrif epidemjoloġiku disponibbli, tiġi pprorogata l-applikazzjoni tal-miżuri sat-30 ta' April 2007.
            
         
               (3)
            
            
               Id-Deċiżjoni 2003/526/KE trid għalhekk tiġi emendata skond dan.
            
         
               (4)
            
            
               Il-miżuri previsti f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2003/526/KE hija emendata kif ġej:
   
                
            
            
               Fl-Artikolu 11, “it-30 ta' April 2006” tiġi sostitwita minn “it-30 ta' April 2007”.
            
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar it-28 ta' April 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29. Direttiva kif emendata l-aħħar mid-Direttiva 2002/33/KE tal-Parlament Ewropew u tal-Kunsill (ĠU L 315, 19.11.2002, p. 14).
   
      (2)  ĠU L 183, 22.7.2003, p. 46. Deċiżjoni kif emendata l-aħħar mid-Deċiżjoni 2006/284/KE (ĠU L 104, 13.4.2006, p. 48).